Emañ Ofis ar Brezhoneg o paouez embann un arouez nevez a zlefe ober berzh e-touez ar vrezhonegerien : « Spilhennig », evit gouzout dar chentañ gwel ha komz brezhoneg a ra an den a zo a-dal deoch.    E Plouzeniel e Bro-Leon, da-geñver lid-hetoù Ofis ar Brezhoneg, ez eus bet roet lañs da « Spilhennig » war an ton bras.  Hirchortozet eo bet an arouez eeun-mañ (daoust meo kreñv e ster) gant ur bern brezhonegerien a felle dezho, evel maz eus bet graet e Kembre, kaout un doare da welet diouzhtu ha da ziskouez e varregezh da gaozeal brezhoneg.  Re alies e klever tud a gomz galleg an eil gant egile peogwir ne ouzont ket ez int brezhonegerien.  Savet  ez eus bet gant an Ofis eta un arouez neptu war an dachenn bolitikel (arabat e oa dan arouez diskouez e oa tomm an dud ouzh Breizh da skouer, ar pal nemetañ a oa reiñ an tu dar vrezhonegerien den em anavezout diouzhtu) hag eeun ha cheuch, evit ma challfe bezañ gwisket gant an holl, koulz gant ur pennrener ha gant ezel ur gevredigezh zo o terchel ur stand, pe ur gwazour melestradurel e karg eus an degemer en un ti-kêr.  « Spilhennig » a ziskouez bezañ heñvel ouzh lusk ur wagenn (evel hini ar  brezhoneg och en em ledañ er gevredigezh) hag ul lagad bihan (an hini a wel dar chentañ sell !).  Gant an embregerezh Kezaco eo bet graet ar chinnig gwellañ evit respont da choulennoù an Ofis hag embannet ez eus bet 5000 skouerenn eus « Spilhennig » a vo kavet digoust en holl lechiadoù an Ofis ha da gentañ penn, war e stand e saloñs Expolangues Pariz, eus ar 24 dar 27 a viz Genver 2007. Skignet e vo Spilhennig e Breizh a-bezh gant skoazell an emglevioù bro hag an aozadurioù kelenn.